Kollektief vir Demokrasie nié 'n koalisie | Maroela Media
Die Kollektief vir Demokrasie (CD)-ooreenkoms wat Woensdag deur verskeie politieke partye met parlementêre verteenwoordiging onderteken is, is glo nie 'n koalisie nie.
"In teenstelling met verskeie mediaberigte, is die ooreenkoms nie 'n koalisie nie en dit verteenwoordig ook nie die totstandkoming van 'n nuwe party nie," het Mosioua Lekota, parlementêre leier vir Cope, gesê. "Dit is 'n ooreenkoms vir samewerking."
Lekota is die voorsitter vir die Kollektief vir Demokrasie.
Lekota sê elke party behou sy identiteit en strukture en die partye sal onafhanklik veldtogte van stapel stuur voor volgende jaar se algemene verkiesing.
"Die ooreenkoms is 'n verbintenis dat, indien ons gesamentlik met genoeg stemme op nasionale en provinsiale 'n meerderheid inwin, sal 'n regering, wat deur die CD gevorm is, sekere kwessies, waaroor daar ooreengekom is, prioritiseer."
Die ooreenkoms is 'n gids van hoe 'n moontlike regering, wat uit die lede van die CD sal bestaan, sal prioritiseer, sê Lekota. "Voor die uitslag van die verkiesing moet en kan die ooreenkoms nie as 'n voorloper vir enige ander moontlikheid beskou word nie."
kollektief vir demokrasie verkiesing
Op hierdie webwerf is aangekondig dat n koalisie gevorm is,kyk maar self.Daar is gese die IVP is deel daarvan,hulle se dit is nie so nie.Nou se Lekota dit is nie n koalisie nie.Die hele spulletjie val uitmekaar nog voordat dit begin het.Daar is geen manier dat hulle bymekaar gaan bly nie.COPE ,met as sy vertrekpunt die freedom charter,en die VF+,wie se ondersteuners verlang na die goeie dae van apartheid,in een koalisie sal nooit werk nie.n Mens kan net saambring wie uit innerlike oortuiging saamhoort,en hierdie groepering,wat jy dit ook al wil noem,hoort nie saam uit innerlike oortuiging nie.Die VF+ gaan… Lees meer »
Iemand,die VF+ soek net die steun van wit Afrikaners,nie minderhede nie,moenie hul propaganda so goedsmoeds opeet nie.As hulle die steun van minderhede gesoek het,sou hulle stemwerwing onder bruin mense en Indiers gedoen het,hulle is ook mos minderhede.Die VF+ is n party wat in die verlede leef,en terugverlang na apartheid,dit is n voortsetting van die ou KP.